ועדת הכספים, כנסת 17, פרוטוקול מספר 412, 2007-05-29 12:30

סטס מיסז'ניקוב: אנחנו עוברים לפניה 242,243.

מאיר בינג: זה תקצוב של בני מיעוטים- נמצא גם במשרד ראש הממשלה והועבר למשרד השיכון, בהתאם להחלטות ממשלה.

סמדר אלחנני: להחלטות ממשלה אין מספור- אתה רואה את המגזר שאליו ה מובל.

מאיר בינג: מפורטות פה ההחלטות והתאריכים: החלטה מספר 412 מתאריך אוגוסט, 31, 2006 – לפיתוח המגזר הדרוזי והצ'רקסי.

אלי אפללו: למה זה עבר?

אלי אפללו: למה ההחלטה הזו?

מאיר בינג: צריך לשאול את הממשלה.

מאיר בינג: הממשלה החליטה לפתח את מגזר בני המיעוטים.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: תודה, אושר.

סטס מיסז'ניקוב: אנחנו עוברים לבקשה מספר 245, 246.

סטס מיסז'ניקוב: תמיכות.

סטס מיסז'ניקוב: אין נציג.

סטס מיסז'ניקוב: אנחנו עוברים לבקשה מספר 252.

נטשה אפשטיין: זו העברה של 31 מיליון שקל למענקי איזון.

נטשה אפשטיין: זה עובר – כיוון שבשנה שעברה בעת משבר השכר אנחנו קידמנו מענקים לחלק מהרשויות כדי שיוכלו לשלם שכר ולקחנו את זה ממענק האיזון שהובטח להם.

נטשה אפשטיין: אם הם ייכנסו לשדרוג של תוכנית הבראה אז הם יקבלו כאילו בונוס – את הכסף למענק האיזון.

ניסן סלומינסקי: אפשר לדעת מי הרשויות האלה?

נטשה אפשטיין: משרד הפנים מנהל את תוכניות ההבראה, אני מציעה שתשאלו אותם.

סטס מיסז'ניקוב: אני מציע לדחות את זה, לא לדון היום – אני רוצה לדעת את הפירוט של הרשויות.

סטס מיסז'ניקוב: אני רוצה לדעת אם חצור הגלילית בתוך הרשימה.

אלי אפללו: אני חושב שפה, אם לא נדון, מדובר ברשויות שבאמת זקוקות - -

סטס מיסז'ניקוב: אתה יודע מי הן?

נטשה אפשטיין: שוב – זה רשויות שהיו במשבר שכר - -

סטס מיסז'ניקוב: האם חצור הגלילית, שראש העיריה שלה ישב פה – וכולכם הייתם פה – האם הוא נמצא שם?

נטשה אפשטיין: זה לא רלבנטי.

נטשה אפשטיין: מי שמגיע לו וחתם על תוכנית הבראה - -

קריאות: הוא חתם.

נטשה אפשטיין: אז כנראה שהוא שם.

אמנון כהן: כיוון שמדובר במשרד ייעודי – משרד הפנים, שאחראי על זה, אני מציע שנאשר, שלא נעכב.

אמנון כהן: אלה מענקים לרשויות הכי חלשות שיש.

ניסן סלומינסקי: אפשר לאשר ולהגיש הסתייגות.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: תודה, אני מבקש רביזיה.

חיים אורון: תראו מה שאתם עושים פה - -

אלי אפללו: זו טעות.

חיים אורון: אלה רשויות שלקחו להן את הכסף.

סטס מיסז'ניקוב: שמענו עכשיו בכי של 2 ראשי רשויות – אני רוצה לדעת אם הם בפנים.

חיים אורון: אבל מה שאמרו לך – כאן זה כסף מסומן שבזמנו שילמו לעובדים מתוך הכספים של המענק, תוך הבטחה – כי אז לא היתה הרשאה תקציבית, וצריך עכשיו להביא להם את הכסף שמגיע להם דרך המענק.

חיים אורון: היא לא יכולה מזה להעביר לחצור, כי הרשימה היא סגורה.

סטס מיסז'ניקוב: השאלה היא אם פעם חצור תיכנס גם לתוך המענקים האלה.

אלי אפללו: זה לא קשור.

סטס מיסז'ניקוב: מחר אנחנו מבקשים רשימה של הרשויות.

סטס מיסז'ניקוב: אנחנו עוברים לפניה 260, 261.

ואדים גורדון: מדובר בהעברה של כמיליון וחצי שקל למשרד לביטחון פנים לשב"כ.

ואדים גורדון: הפרטים יימסרו בועדת החוץ והביטחון.

סמדר אלחנני: אז למה זה מופיע במשרד הביטחון?

סמדר אלחנני: אתה כותב בדברי ההסבר למשרד ראש הממשלה, שזה השב"כ, ופה זה מופיע תחת משרד הביטחון.

ואדים גורדון: ביטחון פנים.

סטס מיסז'ניקוב: מי בעד אישור?

סטס מיסז'ניקוב: תודה אנחנו עוברים לפניה 244.

יהודה סבג: מדובר באיחוד תקנות שכר – פניה פנימית בתוך משרד לתשתיות לאומיות.

סטס מיסז'ניקוב: מי בעד?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה 247,248.

סטס מיסז'ניקוב: רשות המסים.

מאיר בינג: בפניה הזו יש מספר נושאים.

מאיר בינג: אחד - תקצוב של תקנים ללחימה בפשיעה החמורה, על פי החלטת הממשלה.

מאיר בינג: נושא שני – תקצוב של הוצאה מותנית בהכנסה מקרן מס רכוש, לקרן הפיצויים, לתשלום לשמאים, תשלום לבתי מלון על לינות בקיץ של תושבים, והנושא השלישי – הוספת תקנים לפתיחת קורס מפקחי מס הכנסה.

מאיר בינג: למלחמה בפשיעה הגשנו לכם כבר כמה פניות.

מאיר בינג: אני הסברתי אחת בפרקליטות.

מאיר בינג: יש אחת ברשות להלבנת הון, שהיא בדרך, יש אחת במשטרה.

מאיר בינג: זאת, ספציפית, הולכת לרשות המסים.

מאיר בינג: על פי החלטת הממשלה הקימו כמה צוותים.

מאיר בינג: הצוותים הם צוותים שמורכבים מפרקליטים, שוטרים, רשות המסים והרשות להלבנת הון.

מאיר בינג: הקימו גם מוקד של מודיעין משולב של כל הגופים האלה.

מאיר בינג: הבינו שהמלחמה צריכה לשלב את כל הגופים.

מאיר בינג: הפניה פה היא של רשות המסים.

סמדר אלחנני: כל הפיצויים לנפגעי מלחמת לבנון השניה צריכים לבוא מקרן הפיצויים של מס רכוש, וכפי שאתם זוכרים, היא לא קוימה, כמו שהימ"חים לא מולאו, גם הקרן הזו לא מולאה, אבל כיוון שהיו עודפי הכנסות בשנת 2006 – לקחו מעודפי ההכנסות והקימו את הקרן בשנה אחת, לא בהצטברות של 15 שנה.

סמדר אלחנני: היה מספיק כסף כדי לשלם הכל.

סמדר אלחנני: אני לא מבינה למה זה צריך עכשיו לבוא מהוצאה תקציבית או הוצאה מותנית?

סמדר אלחנני: הקרן פועלת, היא לא תקציבית.

סמדר אלחנני: דבר שני , כמו שאומרים "אין חכם כבעל ניסיון" ואני שואלת עכשיו אם חוק מס רכוש וקרן פיצויים מתמלא, זאת אומרת, שמעבירים את ה – 15% ממס רכישה לקרן, כדי שיהיה מה לשלם בעתיד.

מאיר בינג: לגבי השאלה השניה – צריך לשאול את רשות המסים.

מאיר בינג: אני לא הגוף שמטפל בזה.

מאיר בינג: לגבי השאלה הראשונה – התשלומים של הפיצויים לאזרחים הם באמת חוץ תקציביים.

מאיר בינג: התשלומים לשמאים שמעריכים את זה, זה תשלומים שהמדינה משלמת, וזה תקציבי, ולכן זה נעשה דרך הוצאה מותנית בהכנסה.

סטס מיסז'ניקוב: מי בעד האישור?

סטס מיסז'ניקוב: תודה, אושר.

סטס מיסז'ניקוב: אנחנו עוברים לפניה 251.

סטס מיסז'ניקוב: אין נציג.

סטס מיסז'ניקוב: פניה 253, 254.

סטס מיסז'ניקוב: משרד ראש הממשלה.

מאיר בינג: שוב – במסגרת הכסף לחיזוק הצפון – סוכם, כמו שכתוב פה, בסיכום בין משרד ראש הממשלה, המשרד לאיכות הסביבה, משרד האוצר והרשות להעביר 5 מיליון שקלים לרשות הטבע והגנים בגלל נזקים שהיו להם בעקבות הלחימה בקיץ.

סמדר אלחנני: למה זה לא מקרן הפיצויים?

מאיר בינג: אני אומר שוב – זה בתוכנית של חיזוק הצפון, זה לא נזק ישיר, זה נזק עקיף.

מאיר בינג: מתוך ה-800 מיליון מעבירים 5 מיליון - -

סטס מיסז'ניקוב: מי בעד האישור?

סטס מיסז'ניקוב: תודה, אושר.

סטס מיסז'ניקוב: אנחנו עוברים לפניה 258, 259 משרד הבינוי והשיכון.

מאיר בינג: יש פה העברת תקן.

מאיר בינג: יש יחידה במשרד השיכון שעברה מקום, ולעובדת שרצתה להישאר באותו אזור מצאו עבודה אחרת ברשות המסים.

סטס מיסז'ניקוב: מי בעד?

סטס מיסז'ניקוב: אושר,תודה.

סטס מיסז'ניקוב: אנחנו עוברים לפניה מספר 263.

סטס מיסז'ניקוב: חקלאות, החטיבה להתיישבות.

שלומית נקש: הפניה הזו נועדה להעביר כסף לחיזוק הצפון על פי החלטת הממשלה, וזה החלק שלנו בתוכנית.

סטס מיסז'ניקוב: מי בעד אישור בקשה 263?

סטס מיסז'ניקוב: תודה, הבקשה אושרה.

סטס מיסז'ניקוב: בקשה מספר 264,265.

יעל מבורך: מדובר בשיפוצים של מוסדות תרבות – 7.5 מיליון שקל.

אמנון כהן: איזה?

יעל מבורך: אני לא יודעת להגיד לך.

סמדר אלחנני: אתה זוכר את גנזים, שצריך שיפוץ?

סמדר אלחנני: הם צריכים את השיפוץ של המתקן הזה.

סמדר אלחנני: האם זה נופל בקטגוריה הזו?

סמדר אלחנני: זה רק עכשיו היה בוועדת הכספים.

יעל מבורך: למיטב ידיעתי זה לא נופל פה.

סטס מיסז'ניקוב: אנחנו בינתיים לא מצביעים.

סטס מיסז'ניקוב: אנחנו מבקשים רשימה.

סטס מיסז'ניקוב: אנחנו עוברים לבקשה 266.

סטס מיסז'ניקוב: שיכון.

יעל מבורך: זה החלוציות שמשרד התחבורה מעביר 11 מיליון שקל.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: תודה, אושר.

סטס מיסז'ניקוב: אנחנו עוברים לבקשה 267.

סטס מיסז'ניקוב: משרד הפנים.

סטס מיסז'ניקוב: מי בעד האישור?

סטס מיסז'ניקוב: תודה, אושר אנחנו עוברים לבקשה 262 – החטיבה להתיישבות.

שלומית נקש: מדובר בהעברת 6 מיליון שקל למיגון ישיבה בשדרות.

ניסן סלומינסקי: בשנה שעברה החלטנו, ועברה שנה - -

סמדר אלחנני: למה זה בהרשאה להתחייב?

אמנון כהן: קיבלתי פניה מהרב גמליאל שיש לו גם ישיבות בשדרות.

ניסן סלומינסקי: אז זה היה רק ישיבת ההסדר.

אמנון כהן: אני יכול לבדוק את זה, קודם?

ניסן סלומינסקי: אבל בואו נאשר את זה קודם.

ניסן סלומינסקי: זה אושר כבר.

סטס מיסז'ניקוב: הייתי בשדרות והרב ביקש לבדוק, אבל אין קשר.

סטס מיסז'ניקוב: אחד לא קשור לשני, כי צריך למגן את ישיבת ההסדר.

ניסן סלומינסקי: זה אושר כבר.

אמנון כהן: זה הולך מוסד – מוסד?

ניסן סלומינסקי: גם "ספיר" קיבל בנפרד.

אמנון כהן: אני אומר – נאשר, ואז אני אבדוק ואסיר את הרביזיה.

אמנון כהן: הרב פנה אלי במכתב.

אלי אפללו: אני מכיר את הסיפור –זה דבר שלא קשור, זה משנה שעברה.

סטס מיסז'ניקוב: נבדוק פרטני בלי לעכב.

סטס מיסז'ניקוב: מי בעד אישור 262?

סטס מיסז'ניקוב: אושר, תודה רבה.